Ir-Regolament tal-Kummissjoni (KEE) Nru 1754/2002
ta' l-1 ta' Ottubru 2002
li jemenda għar-raba' darba r-Regolament tal-Kunsill (KE) Nru 881/2002 li jimponi ċerti miżuri speċifiċi restrittivi mmirati kontra ċerti persuni u entitajiet li huma assoċjati ma' Usama Bin Laden, l-Al-Qaida network u t-Taliban, u jħassar ir-Regolament tal-Kunsill (KE) Nru 467/2001
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 881/2002 tas-27 ta' Mejju 2002 li jimponi ċertu miżuri speċifiċi li huma mmirati kontra ċertu persuni u entitajiet li huma assoċjati ma' Usama bin Laden, in-network ta' l-Al-Qaida u t-Taliban, u li jħassar ir-Regolament ta' l-Kunsill (KE) Nru 467/2001 li jipprojbixxi l-esportazzjoni ta' ċerti oġġetti u servizzi lejn l-Afganistan, biex isaħħaħ il-projbizzjoni tat-titjiriet u jestendi l-iffriżar tal-fondi u riżorsi finanzjarji oħra marbuta mat-Taliban ta' l-Afganistan [1], bħalma kien emendat l-aħħar bir-Regolament tal-Kummissjoni (KE) Nru 1644/2002 [2], u partikolarment l-Artikolu 7(1), l-ewwel inċiż, tiegħu
Billi:
(1) L-ANNESS I għar-Regolament (KE) Nru 881/2002 jelenka l-persuni, gruppi u entitajiet koperti bl-iffriżar tal-fondi u r-riżorsi ekonomiċi taħt dak ir-Regolament.
(2) Fil-11 u t-30 ta' Settembru 2002, il-Kumitat tas-Sanzjonijiet iddeċieda li jemenda l-lista ta' persuni, gruppi u entitajiet għal-liema l-iffriżar tal-fondi u r- riżorsi ekonomiċi għandhom jgħoddu, għaldaqstant, l-Anness I għandu jiġi emendat kif suppost.
(3) Biex jassigura li l-miżuri previsti f'dan ir-Regolament huma effettivi, dan ir-Regolament għandu jidħol fis-seħħ minnufih,
ADOTTAT DAN IR-REGOLAMENT:
Artikolu 1
L-ANNESS I għar-Regolament (KE) Nru 881/2002 hu emendat skond l-Anness ta' dan ir-Regolament.
Artikolu 2
Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fl-1 ta' Ottubru 2002.